**EXILUL**

*SAlecsandru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt exilat în Patmosul din zare,

Purtat de valuri şi în jos, şi-n sus,

Prin marea azurie, călătoare,

În luntrea cârmuită de Isus.

E parcă fără de sfârşit exodul

Şi soarele de mult parcă s-a dus

Incât îmi vine să dezleg năvodul

Unde mă zbat neputincios, supus.

De câte ori am vrut s-o iau la vale

Ca antemergătorul meu Icar,

Dar m-a cuprins de braţ cu-nduioşare

Punându-mă pe stânca vieţii iar

Prea bine ştiu că Marele Maestru

Ciopleşte-n blocul dur un chip divin

Îndepărtând tot ce mai e terestru

Şi asta-nseamnă chinuri şi suspin.﻿

Atârn de glasul care nu mă lasă

Măcar o clipă să mă rătăcesc;

Când nu eram, mă cunoştea mireasă

Acum, că sunt, din mila Lui trăiesc.